756b15□

756b16□　　No. 1676

756b17□廣大發願頌

756b18□

756b19□　　　　龍樹菩薩造

756b20□　　　　西天譯經三藏朝奉大夫試光

756b21□　　　　祿卿傳法大師賜紫臣施護等

756b22□　　　　奉　詔譯

756b23□　所有一切衆生類　　過未現在世無盡

756b24□　而諸佛刹廣無邊　　彼無邊刹塵充滿

756b25□　又一一塵爲一刹　　廣大佛刹如塵等

756b26□　一一刹中正覺尊　　如塵無量我普禮

756b27□　彼塵倍聚諸佛刹　　刹中佛佛我稱讚

756b28□　我常供養以一心　　經如塵數廣大劫

756b29□　頂禮諸佛及法衆　　我於三寶常歸命

756c01□　我悉持以諸妙華　　及衆寶聚常普施

756c02□　若我已起一切罪　　我今普盡而懺悔

756c03□　若我未生一切罪　　我一切時常遠離

756c04□　所有一切勝福事　　我於一切常隨喜

756c05□　此福□向於有情　　及佛無上菩提果

756c06□　如佛正法中所說　　願力堅固復眞實

756c07□　我常供養諸世尊　　願我最後得成佛

756c08□　願我生生具深智　　常如妙吉祥菩薩

756c09□　悲心息苦救世間　　願如觀自在菩薩

756c10□　賢善愛眼視衆生　　願與普賢尊無異

756c11□　慈意善觀諸情品　　願我常如慈氏尊

756c12□　布施願如虛空庫　　持戒願如神通慧

756c13□　忍辱精進二度門　　願我悉如常精進

756c14□　定力能攝諸散亂　　願我得如金剛手

756c15□　善說十地諸法門　　說智願如金剛藏

756c16□　於佛世尊善請問　　願我得如除蓋障

756c17□　深心智慧具堅固　　願我常如堅固慧

756c18□　神通無□善方便　　願我得如無垢稱

756c19□　善護衆生諸善根　　勤勇願如常勇猛

756c20□　善說波羅蜜等法　　願我得如無盡意

756c21□　具足無量妙音聲　　願與妙音尊無異

756c22□　近善知識心無懈　　願我生生如善財

756c23□　虛空無喩法能宣　　願我得如虛空藏

756c24□　地能長養諸世間　　普利願如地藏尊

756c25□　息除貧苦利衆生　　願與寶藏神無異

756c26□　語出無盡妙法寶　　願我得如曇無竭

756c27□　智慧堅利復常勤　　願與常啼尊無異

756c28□　此等最上諸佛子　　最勝功德聚無邊

756c29□　名稱廣大復無盡　　願我名稱亦如是

757a01□　我此讚佛功德聚　　最上勝善極廣大

757a02□　普願世間諸有情　　住彼最勝功德聚

757a03□廣大發願頌